Diari Oficial de la Generalitat Valenciana


Sumari del DOGV 5155, del 15-12-2005 (2005/13201)

RESOLUCIÓ de 13 de desembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i l'Institut Valencià de l'Exportació (IVEX).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/13258


Data del document
:   13-12-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * assessor jurídic
    * Dret administratiu

RESOLUCIÓ de 13 de desembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni d'assistència jurídica entre el Consell de la Generalitat Valenciana (Presidència de la Generalitat, Gabinet Jurídic) i l'Institut Valencià de l'Exportació (IVEX). [2005/13696]
  
Subscrit, després de la tramitació prèvia reglamentària, entre el Consell de la Generalitat Valenciana (Presidència de la Generalitat, Gabinet Jurídic) i l'Institut Valencià de l'Exportació (IVEX), el 26 d'octubre de 2005, un Conveni d'assistència jurídica, i d'acord amb els criteris d'oportunitat al'legats per l'òrgan gestor (Gabinet Jurídic), cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0757/2005, i que figura com a annex d'esta resolució.
  
València, 13 de desembre de 2005.- El director general de Relacions amb les Corts i Secretariat del Govern: Antonio V. Peral Villar.
  
CONVENI D'ASSISTÈNCIA JURÍDICA ENTRE EL CONSELL DE LA GENERALITAT VALENCIANA (PRESIDÈNCIA DE LA GENERALITAT, GABINET JURÍDIC) I L'INSTITUT VALENCIÀ DE L'EXPORTACIÓ (IVEX)
  
València, a 26 d'octubre de 2005.
  
Reunits
  
D'una part, Víctor Campos Guinot, que actua en nom i representació del Consell de la Generalitat, facultat per este acte en funció dels disposat en l'Acord del Consell de la Generalitat, d'11 de febrer de 2005.
  
D'una altra, Francisca Hernández Miñana, consellera delegada, que actua en nom i representació de l'Institut Valencià de l'Exportació, IVEX, SA (en avant IVEX), facultada per a este acte en funció d'allò que s'ha disposat per mitjà d'escriptura pública autoritzada el dia 20 de novembre de 2003, pel notari de València, Alberto Domingo Puchol, número 5.077 de protocol
  
Manifesten
  
Primer. El Gabinet Jurídic de la Generalitat, integrat en la Secretaria Autonòmica de Política Institucional de la Presidència de la Generalitat, és el centre directiu que té legalment atribuïdes les competències d'assessorament en dret i representació i defensa en juí de la Generalitat. A estos efectes, el Gabinet Jurídic disposa dels elements personals i mitjans materials adequats per a dur a terme la dita funció.
  
Segon. L'IVEX, està interessat que el Gabinet Jurídic de la Generalitat li preste assistència jurídica, amb la mateixa extensió i en els mateixos termes en què li la proporciona al Consell de la Generalitat.
  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:
  
Clàusules
  
Primera. De conformitat amb el que disposa l'article 22 del decret 27/2001, de 30 de gener, del Govern Valencià, d'Organització i Règim de Funcionament dels Servicis Jurídics de la Generalitat Valenciana, per mitjà de la subscripció del present conveni, el Gabinet Jurídic de la Generalitat prestarà assistència jurídica a l'IVEX per mitjà dels lletrats integrats en tal òrgan. L'assistència jurídica comprendrà tant l'assessorament en dret, a través de l'Àrea Jurídica de la Conselleria d'Empresa, Universitat i Ciència, com la representació i defensa en juí davant de qualssevol ordes jurisdiccionals, per mitjà dels servicis centrals del Gabinet Jurídic, en els mateixos termes previstos per a l'assistència jurídica al Consell de la Generalitat.
  
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit al Gabinet Jurídic de la Generalitat
  
Segona. Sense perjuí del que disposa la clàusula anterior, l'IVEX es reserva la facultat de ser assessorat, representat i defés per advocat, i si és el cas, procurador especialment designats a este efecte conforme a les normes processals comunes, sense perjuí que l'assistència jurídica externa que, si és el cas, vullga contractar-se, haja de subjectar-se a les condicions establides en el Decret 127/04, de 30 de juliol.
  
Tercera. La petició d'informes jurídics es canalitzarà a través de l'Àrea Jurídica de la Conselleria d'Empresa, Universitat i Ciència. La gestió dels expedients que comporten actuacions en qualsevol orde jurisdiccional, queda encomanada a l'Àrea d'Assumptes Contenciosos del Gabinet Jurídic de la Generalitat.
  
Aquells expedients que hagen de donar lloc a autoritzacions de l'òrgan competent de l'IVEX per a demandar, querellar-se o interposar recursos o accions judicials, hauran de ser remesos prèviament, per al seu informe, a l'Àrea d'Assessorament Jurídic del Gabinet Jurídic de la Generalitat.
  
Quarta. Tots els òrgans de l'IVEX hauran de prestar la col'laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte es designarà, per l'entitat, un representant de la mateixa que assumirà les funcions de coordinació i relació amb els lletrats del Gabinet Jurídic actuants.
  
Quinta. El present conveni té una duració d'un any, no obstant aaixò, s'entendrà prorrogat tàcitament si no hi ha denúncia expressa de qualsevol de les parts comunicada amb una antelació de tres mesos.
  
Sexta. Com a contraprestació del servici d'assistència jurídica a què es referix el present conveni, l'IVEX satisfarà al Gabinet Jurídic de la Generalitat la quantitat de 3.600 euros, pagadors per terceres parts en els cinc primers dies naturals dels mesos d'abril, agost i desembre de cada any, i serà actualitzada anualment d'acord amb la variació del IPC.
  
La quantitat anual a acordar abans citada, podrà ser objecte de revisió al cap del primer any de vigència i de mutu acord entre les parts, en funció del nombre i la importància dels assumptes.
  
La compensació a què es referix la present clàusula podrà generar crèdit pel seu import en els estats de despesa corresponents a la Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, per la Conselleria d'Economia, Hisenda i Ocupació es tramitarà l'oportú expedient de modificació pressupostària per tal concepte.
  
Sèptima. En els processos en què existisquen condemnes en costes s'aplicaran les regles següents:
  
- Quan el condemnat en costos siga l'IVEX, correspondrà a este l'abonament de les causades a la part contrària.
  
- Quan la condemnada en costos siga la part contrària, l'import de les causades a l'IVEX, s'ingressarà a favor del Gabinet Jurídic, donant-li la destinació i amb els efectes previstos en la clàusula anterior.
  
Octava. El present conveni té naturalesa administrativa. El coneixement de totes les qüestions que puguen sorgir entorn de la seua interpretació, modificació, resolució i efectes correspondrà a la jurisdicció contenciosa administrativa.
  
I perquè conste, i en prova de conformitat, firmen el present conveni en dos exemplars en el lloc i data indicats en l'encapçalament.
  
El vicepresident del Consell: Víctor Campos Guinot
  
La directora de l'IVEX: Francisca Hernández Miñana